Rikunarita-ORG/Wikinium huggingface dataset:
# Balcanes

La nasiones tradisional considerada como parte de la Balcanes
La **Balcanes**, acc la Penisola Balcan, es un area jeografial en Europa sude-este con definis variosa, incluinte jeopolitical e istorial. La rejion es nomida per la Montes Balcan cual estende tra tota Balgaria de la borda con Serbia a la costa de la Mar Negra. La penisola es bordida par la Mar Adriatico a la norde-ueste, la Mar Ionio a la sude-ueste, la Mar Ejeo a la sude e sude-este, e la Mar Negra a la este e norde-este. La borda norce de la penisola es variosa definada. La punto la plu alta de la Balcanes es Monte Musala, 2,925 metres.

La conseta de la Penisola Balcan ia es creada par la jeografiste deutx August Zeune en 1808. En la sententio 19, lo ia es videda como sinonim con la provinses vea de la Impero Osmanian en Europa. Lo ia es definada xef par jeopolitica, e no simple jeografia, plu promoveda en la crea de la Rena de Iugoslavia en la sentenio 20 temprana. La bordas natural no tota coresponda con un defini tecnical de la penisola, e alga jeografistes rejeta la idea de un Penisola Balkan, o discute lo como un rejion e no un penisola. De la desenio de 1990, la sinifia ia deveni cualce negativa e relatada a la prosede de "balcani", pd, deveni divideda entre multe nasiones peti e nonstable. Aora, la nom Europa sude-ueste es usada en jornales de novas. Nota ance ce sola la parte de Turcia cual es en Europa es videda como un parte de la Balcanes.

| Stato | Popla (2018) | Densia/km2 (2018) | Espeta de vive (2018) |
| --- | --- | --- | --- |
| Balgaria | 7,050,034 | 64 | 79.9 anios |
| Bosnia e Hersegovina | 3,502,550 | 69 | 77.2 anios |
| Corvatsca | 4,105,493 | 73 | 76.2 anios |
| Cosovo | 1,798,506 | 165 | 77.7 anios |
| Elas | 10,768,193 | 82 | 80.1 anios |
| Macedonia Norde | 2,075,301 | 81 | 76.2 anios |
| Romania | 19,523,621 | 82 | 76.3 anios |
| Serbia | 7,001,444 | 90 | 76.5 anios |
| Slovenia | 2,066,880 | 102 | 78.2 anios |
| Tsernagora | 622,359 | 45 | 76.4 anios |
| Turcia | 10,201,115 | 101 | 71.1 anios |
| Xciperia | 2,870,324 | 100 | 78.34 anios |
# Libia

|  |
| --- |
| **Libia دولة ليبيا *Dawlat Lībiyā |
|  |  |
|  |
| **Informa jeneral** |
| Capital: | Tarabulo |
| Lingua ofisial: | Arabi |
| **Dirije** |
| Governa: |  |
| - Xef de stato: |  |
| - Xef de governa: |  |
| **Otras** |
| Area: | 1,759,540 km² |
| Popla: | 6,036,914 |
| Densia: |  |
| PIB: |  |
| Mone: |  |
| Zona de ora: |  |
| Numero de telefon: |  |
| Interede: |  |
|  |

**Libia** es un pais en Africa.

La area es sirca 1 759 540 cilometres cuadrida.

La cuantia de abitores, en la anio 2007, ia es sirca 6 036 914 persones.

La site capital es Tripoli.

La linguas major es arabi, engles, e italian. Libia es un de la paises la plu grande de Africa norde, ma 90 persentos de lo es planos steril e deserto, con clima calda e seca , en cual poca plantas crese. La recurso xef es petrolio.

## Istoria

La plu de la popla es de orijina berber e arabi. Plu ca du tris de la persones abita en la areas costal, e plu ca 86% en sites. Islam es la relijio de stato. Instrui es sin custa e obligante, e sirca 70% de persones pote leje. Libia ia es un pais cultival, ma la descovre de petrolio en la tarda de la desenio de 1950 ia cambia profonda la economia. La plu de comedas es importada. Su la constitui de 1977, la potia es tenida par la gidor revoluinte.

Fenisianes ia institui colonias a la custas de Libia presente. En la sentenio 16 ec, la osmanianes ia catura lo. En la sentenio 19, la partida islamiste puritan sanusi ia emerji. Lo ia gida la resiste contra la italianes, ci ia comensa la concista de Libia. La osmanianes ia retira se en 1912. En la Gera Mundal Du (1939–45), Libia ia es la sena de combate intensa entre italianes-deutxes e la fortes aliada. Pos la gera, Frans e Britan ia comparti la controla de la pais asta cuando lo ia gania autonomia plen en 1952. Libia ia junta se a la alia arabi 1953 e a la Nasiones Unida (UN) en 1955.

En 1969, un grupo de ofisiores joven de armada ia suverti la governa e ia institui la Republica Arabi Libi. La governa revoluinte, dominada par coronel Muammar al-Qaddafi, un muslim zelosa ci ia aspira gida la mundo arabi, ia mostra un determina a fa un rol plu grande en Asia sude-ueste. Qaddafi ia ordina ce tota comersias debe es intera poseseda par libis, e tota bancos e recursos de olio ia es nasionalida. Pos la gera de Iom Cipur (1973) entre arabis e israelis, Libia ia partisipa a un embargo de vende de olio a la ueste e ia recomenda forte un custa plu alta per olio. Su gida de Qadafi, la suporta libi per la Organiza de Libri Palastina (OLP) ia crese. La tensa entre Libia e SUA ia alti en 1981 cuando jetos marinal de la SUA ia xuta du aviones libi a tera. En la tarda de 1985, en responde a terorisme grandida e parente dirijeda par Libia contra americanes en Europa, la SUA ia bombi locas en Libia sur cual lo ia suposa ce los es "sentras teroriste". En 1992 , la Nasiones Unida ia comanda punis contra Libia per sua refusa de esclui du omes suspetada de bombi la avion Pan American Flight 103 en 1988 supra Lockerbie, Scotland.
# Sentrafrica

|  |
| --- |
| **Sentrafrica *Ködörösêse tî Bêafrîka* *République centrafricaine |
|  |  |
|  |
| **Informa jeneral** |
| Capital: | Bangui |
| Lingua ofisial: |  |
| **Dirije** |
| Governa: |  |
| - Xef de stato: |  |
| - Xef de governa: |  |
| **Otras** |
| Area: | km² |
| Popla: |  |
| Densia: |  |
| PIB: |  |
| Mone: |  |
| Zona de ora: |  |
| Numero de telefon: |  |
| Interede: |  |
|  |

**Sentrafrica** (Republica de Africa Sentral, RAS) es un pais en Africa.

En la pasada lo ia es un colonia de Frans, nomida Ubangi-Shari ("du rios").

La area es sirca 622 984 cilometres cuadrida.

En la anio 2007, lo ia ave sirca 4 369 038 abitores.

La site capital es Bangui, con plu ca 500 000 abitores. Lo es la sola vila en la pais cual ave plu ca 100 000 abitores.

La linguas major es franses e sango.

Lo es nonusual ce un lingua african es ofisial en un pais pasada colonial. La sango es multe oscur.

En desembre 2012 un combate ia aveni entre la presidente, jeneral Bozizé, e rebelores.

En marte 2013 presidente Bozizé ia fuji a Camerun. Combates ia aveni en Bangui entre 1000 rebeliores e 200 soldatos de Sudafrica. 13 sudafricanes ia mori. Frans ia envia 300 soldatos. La rebela ia vinse.
# Mar Artica

La **Mar Artica** es la mar la min grande de la Tera. Alga siensistes regarda lo como parte de la Mar Atlantica.

En media de la Mar Artica es la Polo Norde.

La mar borda America Norde, Asia Norde (notable Sibir), Europa e alga isolas.

|  |  |
| --- | --- |
| **La Tera** | **v • d • m** |
| Continentes: | Africa | America Norde | America Sude | Antartica | Asia | Australia | Europa |  |
| Otra areas de tera: | Desertos | Isolas | Montes | Rejiones de Tera |
| Mares: | Mar Artica | Mar Atlantica | Mar Pasifica | Mar Indian | Mar Antartica |
| Otra areas de acua: | Lagos | Rios | Mares, golfos, e stretas |
| Popla: | Nasiones | Sites | Linguas |
# Urales

La **Urales** (rusce: Уральские горы) es un cadena de montanias cual estende de norde a sude tra Rusia ueste. Los estende 2500 km de la planos de Cazacstan longo sua borda norde, a la costa de la Mar Artica. La isolas Vaigah e Novaia Zemlia es un continua de la cadena. La urales es videda como la borda natural entre Europa e Asia. En la edas antica de Elas e Roma, los ia es clamada la Montanias Rifean.
# Rio Ienisei

Un mapa de la Rio Ienisei
La Ienisei (a sinistra) e la Rio Ob entra la Mar Cara (nota ce la sude es a alta en esta imaje)La Rio Ienisei, videda de la ferovia trans-sibir prosima a Crasnoiarsc
La **Rio Ienisei** (rusce: Енисе́й, Yeniséy; mongol: Енисей мөрөн, ienisei mörön; buriat: Горлог мүрэн, Gorlog müren; tuvan: Улуг-Хем, Uluğ-Hem; hacas: Ким суғ, Kim suğ, comun scriveda como Yenisey, Enisei, o Jenisej) es la sistem de rios sinco en grandia en la mundo, e la plu grande cual esflue en la Mar Artica. Comensante en Mungaragiyn-gol en Mongol, lo segue un curso norde ante vacui se en la Golfo Ienisei en la Mar Cara. La Ienisei divide la plano de Sibir ueste de la plano alta de Sibir sentral. Lo vacui un parte grande de Sibir sentral. Lo es un de la tre rios sibir cual esflue en la Mar Artica (la otras es la Rio Ob a la ueste e la Rio Lena a la este). Lo es masima 24 metres profonda, con un promedia de 14 metres.

La basin de la Rio Ienisei (no incluinte Lago Baical e la lagos de la comensa de la Rio Hantaica) es abitada par 55 spesies de pexes nativa, incluinte du endemicas: gobios (*Gobio sibiricus*) e timolos (*Thymallus nigrescens*). La plu de pexes trovada en la basin es cuasi sperdeda vasta en Sibir e an Rusia european. La rio conteni ance multe membros de la familia de salmon, e la sturion sibir (*Acipenser baerii*).

La vale de la Rio Ienisei conteni multe plantas e animales. La pino sibir e larix sibir es la spesies de arbores plu comun. En edas preistorial (*Pinus sylvestris*) ia es comun, sirca 6000 aec. On ave multe spesies de avias ance, incluinte la corvo capida (*Corvus cornix*). La manada migrante de renos, la manada la plu grande en la mundo, abita longo la pastos de inverno.

Tribus nomada, como la poplas cet e iug, ia abita longo la rivas de la Rio Ienisei de edas antica, e esta rejion es la loca de la familia de linguas ieniseian. La cet, sirca 1000 persones, es la sola surviventes de los ce ia abita orijinal tra Sibir sude-sentral prosima a la rios. Su relatas estinguida inclui la cotes, asanes, arines, baicotes, e pumpocoles ci ia abita plu sude. La cet ia abita en la areas este-sentral de la rio ante es asorbeda political en Rusia en la sentenios 17-19.

Alga de la indicas la plu vea de la turcicas orijinal ia es trovada en la vale de la Ienisei en la forma de petras-de-tombas e tabletas de la sentenios 7-9 ec, con alga documentos cual ia es trovada en la rejion Xinjiang de Xina. La documentos reporta de batalias entre la popla turcica e la xines, e alga lejendas. On ave ance esemplos de poesia uigur, an si la plu ia survive sola en traduis xines. Trigo de la ienisei ia es vendeda par muslimes e uigures a sogdianes e buharanes en la rena de la Dinastia Tahiran en sentenio 9 ec.

Rusces ia ateni la Rio Ienisei alta en 1605, viajante de la Rio Ob, contra la flue de la Rio Cet, portante e alora con la flue de la Rio Ienisei tan distante como la Rio Sim. En la Gera Mundal 2, Deutxland e la Impero Japanes ia acorda ce los ta divide Asia longo un linia cual segue longo la Ienisei asta la borda con Xina, e alora longo la borda de Xina e Rusia. Clar, los fali sua intende.
# Indonesia

|  |
| --- |
| **Republica de Indonesia *Republik Indonesia |
|  |  |
|  |
| **Informa jeneral** |
| Capital: | Djacarta |
| Lingua ofisial: | Indonesian |
| **Dirije** |
| Governa: |  |
| - Xef de stato: | Joko Widodo |
| - Xef de governa: |  |
| **Otras** |
| Area: | 1,919,440 km² |
| Popla: | 234,693,997 |
| Densia: | 148 |
| PIB: |  |
| Mone: |  |
| Zona de ora: | UTC+7 a UTC+9 |
| Numero de telefon: | +62 |
| Interede: | .id |
|  |

**Indonesia** es un pais en Asia.

La area es sirca 1 919 440 cilometres cuadrida.

La cuantia de abitores, en la anio 2007, ia es sirca 234 693 997 persones.

La site capital es Djacarta.

La linguas major es indonesian, djava, e otra linguas local.
# Isolas Solomon

**Solomon Islands**|

|  |  |
| --- | --- |
|  |  |
|  |  |

 |
|  |

La **Isolas Solomon** es un pais en la Mar Pasifica.

La area es sirca 28 450 cilometres cuadrida.

La cuantia de abitores, en la anio 2007, ia es sirca 566 842 persones.

La site capital es Honiara.

La lingua major es pijin melanesian, engles, e 120 linguas orijinal.

## Nom

En 1568, la navigor espaniol Álvaro de Mendaña ia es la european prima ci ia visita la arcipelago, nominte lo *Islas Salomón* seguente la re Salomon, un re biblial rica.
# Viti

|  |
| --- |
| Republic of Fiji* *Matanitu ko Viti* *फ़िजी द्वीप समूह गणराज्य* Republica de Viti** |
|  |  |
|  |
| **Informa jeneral** |
| Capital: | Suva |
| Lingua ofisial: | Engles, viti e hindi |
| **Dirije** |
| Governa: | Republica contitual parlamental unida |
| - Xef de stato: | Presidente Wiliame Katonivere |
| - Xef de governa: | Ministro xef Sitiveni Rabuka |
| **Otras** |
| Area: | 18 274 km² |
| Popla: | 909 389 |
| Densia: | 46,4 |
| PIB: | $8.798 bilion |
| Mone: | Dolar fijian (FJD) |
| Zona de ora: | FJT (UTC+12) |
| Numero de telefon: | +679 |
| Interede: | .fj |
|  |

**Viti**  (o **Fiji**, ofisial la **Republica de Fiji**) es un pais en la Mar Pasifica. Lo ave un area de sirca 18 270 cilometres cuadrida, e sirca 918 675 abitores en 2007.

La site capital es Suva.

La linguas major es engles, viti, e hindi.

On ave ance un lingua franca, "hindi viti", un varia de hindi con multe parolas engles. Per esemplo, per *ueste* on pote dise *west* o *pachim* (de hindustani); per *isola*: *island* o *dvip*. Alga parolas hindi reseta formas diferente: *ziyada* (*plus* en hindi) es *jaada* en hindi viti. Multe frases ofisial es en engles. Un vicipedia peti esiste en hindi viti.

## Istoria

La arte de seramica de la vilas viti mostra ce Viti ia es colonida entre 3500 e 1000 aec. La colonistes prima ia es mercatores ci ia ariva de la ueste a 5000 anios ante aora. Comersia entre la vitis e la otra poplas e arcipelagos visina es atestada per canoas, fabricada con arbores de Viti, locada en Tonga, e par parolas de la lingua tongan cual es usada en la grupo de isolas Lau.
# Tonga

|  |
| --- |
| **Rena de Tonga Tonga *Pule'anga Fakatu'i 'o Tonga Kingdom of Tonga |
|  |  |
|  |
| **Informa jeneral** |
| Capital: | Nuku'alofa |
| Lingua ofisial: | Tonga e engles |
| **Dirije** |
| Governa: | Monarcia parlamental |
| - Xef de stato: | Re Tupou 6 |
| - Xef de governa: | Ministro xef Akilisi Pōhiva |
| **Otras** |
| Area: | 747 km² |
| Popla: | 103 036 |
| Densia: | 137,93 |
| PIB: | US$ 788 milion |
| Mone: |  |
| Zona de ora: | UTC+13 |
| Numero de telefon: | +676 |
| Interede: | .to |
|  |

**Tonga**, ofisial **Rena de Tonga** (en lingua tonga *Pule'anga Fakatu'i 'o Tonga*, en engles *Kingdom of Tonga*), es un pais en la Mar Pasifica locada en Polinesia e constituida como un monarcia parlamental. La capital e la site con la plu de abitores es Nuku'alofa. Con un area de sirca 748 cilometres cuadrida, Tonga es la pais 186 longo area. Lo es formida par plu ca 177 isolas, conoseda como Isolas de la Amis, de cual 36 es abitada. La cuantia de popla, en la anio 2011, ia es sirca 103 036 persones. La plu de la popla segue alga eglesia cristian e parla la du linguas ofisial de la pais: tonga e engles.

## Etimolojia

La pronunsia de la nom en tonga es ['toŋa]. En multe linguas polinesian, la parola "Tonga" sinifia 'sude', e lo es probable ce la arcipelago ia reseta esta nom per sua loca a la sude de la isolas de Samoa. Par contrasta, la abitores de Tonga opina ce la nom de la pais sinifia "jardin".

## Politica

Tonga es un monarcia constitual. Onora per la re sustitui per la onora en sentenios presedente per la onora per la xef santa la plu importante, la Tuʻi Tonga. Critica de la monarcia es regardada como oposada a la cultur tongan. La re Tupou 6 (desendente de la re prima), sua familia, nobiles potiosa e un caste elejeda no real es rica, en cuando la resta de la popla vive en povria relativa. La efetos de esta nonegalia es diminuida par la instrui, la medica e la posese de tera.

### Politica esterna

La politia esterna de Tonga en janero 2009 ia es descriveda par Matangi Tonga como "regarda la este" (pd: institui relatas diplomata e economial plu prosima con Asia, cual es locada en la norde-ueste de la rena). Tonga ave relatas cortes con la Statos Unida. Sua relatas con la Rena Unida, an si bon, no es plu prosima. La relatas con la potias rejional de Oseania, Australia e Zeland Nova, es bon.

## Divides dirijal

Tonga es sudivideda en sinco divides dirijal: ʻEua, Haʻapai, Niuas, Tongatapu e Vavaʻu.

## Jeografia

Locada en Oseania, Tonga es un arcipelago en la sude de la Mar Pasifica, direta en la sude de Samoa. Sua 169 isolas, de cual 36 es abitada, es divideda en tre grupos xef – Vava'u, Ha'apai, e Tongatapu – e covre un linia de 800 cilometres de norde a sude.

La isola la plu grande, Tongatapu, do la capital Nuku'alofa es locada, covre 257 cilometres cuadrida.
# Txuctxi (lingua)

**Txuctxi** es un de la linguas txuctxi-camtxatcan parlada par la popla txuctxi en la este estrema de Sibir. Lo es parlada par sirca 7,700 persones, sirca dui de la popla. La txuctxis e sua relatas refere a se mesma como *luorawetlat* (ԓыгъоравэтԓьат [ɬəɣʔorawetɬʔat]) cual sinifia "popla real". Txuctxi es de la rusce nom *Чуко́тский*, de la txuctxi *čavčəv* (чавчыв [tʃawtʃəw]) cual sinifia "un om ci es rica con renos".

En la "Libro Roja", la lingua es en la lista de linguas perilida.

### Fonolojia

Consonantes:

Plosiva: /p/, /t/, /k/, /q/, /ʔ/
Africante: /tɕ/
Fricante: /β/, /ɬ/, /ɣ/
Nasales: /m/, /n/, /ŋ/
Prosiminte: /ɻ/, /j/
Vocales: /i/, /u/, /e/, /o/, /a/, /ə/

Vocales longa es scriveda como un asentua supra los.

Txuctxi ave "armonia de vocales", pd la vocales en un parola, incluinte afisas, debe es de la mesma grupo, alta o basa: [i, u, e1] e [e2, o, a]. /ə/ no partisipa en armonia. "e1" e "e2" es la mesma sona, ma es tratada come du sonas diferente en la sistem de armonia.

### Gramatica

Txuctxi es un lingua cual es, per la plu parte, polisintesal e aglutinante, e lo ave un sistem ergativa-asoluta. Lo usa ance la metodo de incorpora (pe combina un nom con un ajetivo) en la estende de vocabula.

Per nomes, on ave marcas per singular e plural e per sirca nove casos: asoluta, ergativa, strumental, locativa, ablativa, alativa, dirije, asosiante, e indicante. Nomes es clasida en tre grupos: nonumanas, umanas respetada e nomes propre, e umanas jeneral. La clase prima marca pluralia cuasi nunca; clase du marca pluralia sempre; e en clasi tre la marca plural es elejable.

Verbos ave tre persones, du cuantias, tre modos (declara, comanda, e dependente), du voses (ativa e antipasiva), e ses tempos: presente continuante, presente statal, pasada simple, pasada perfeta, futur perfeta, e futur nonperfeta. Lo es interesante ce la pasada perfeta usa la forma "per es con", simil a la usa de "ave" per la perfeta en multe linguas european.

En la cadena de verbos, e sujeto e ojeto es indicada, e la acorda con person es espresada diferente en verbos transitiva e nontransitiva, e la acorda es espresada con prefisas e sufisas. Cada combina de person, cuantia, tempo, etc, es espreseda en un modo complicada e no sempre coerente. En ajunta a la formas finita, txuctxi ave formas infinitiva, purposiva (supina), alga formas de jerundo, e partisipios presente e pasada, tota de cual pote es usada con verbos aidante per forma plu construis analitica.

La sistem de numeros ia es orijinal fundida sur 20 e continua a 400, ma la sistem de des ia es introduida per numeros plu alta ca 100 par la influe de rusce. La numeros fundal es comun fundida sur ditos, manos, e soma e sutrae.

La ordina de parolas es multe libre, an si SOV es la norma. La posesor presede normal la poseseda, e posposadas es usada en loca de preposadas.
# Hunes

La estende de la rena de la hunes en Europa sirca 450 ec
La **hunes** ia es un popla nomada ci ia abita Asia sentral, la Caucasos, e Europa este, entre la sentenios 4 e 6 ec. Seguente tradision european, los ia es prima reportada como abitante este de la Rio Volga, en un area cual ia es parte de Scitia a la tempo. La ariva de la hunes ia es asosiada con la migra a ueste de un popla indo-european, la alanes. Per 370 ec, la hunes ia ariva a la Volga, e per 430 ec los ia fundi un domina vasta (si corte vivente) en Europa, vinsente la gotos e multe otra popla germanica cual ia vive estra la bordas de la Impero Roman, e causante multe otras a fuji a teritoria roman. La hunes, spesial su sua re Atila ia ataca multe veses a la Impero Roman Este.

En 451, la hunes ia invade la provinse Galia de la Impero Roman ueste, do los ia combata un armada combinada de romanes e visigotos a la Batalia de la Campos Catalaunican, e en 452 los ia invade Italia. Pos la mori de Atila en 453, la hunes ia sesa es un menasa major a la romanes e ia perde multe de sua impero seguente la Batalia de Nedao. Desendentes de la hunes, o susedentes con nomes simil, es recordada par popla visina a la sude, este, e uesta como ocupiante partes de Europa este e Asia sentral de sirca sentenio 4 a 6 ec. Varias de la nom hun es recordada en la Caucasos asta la sentenio 8 temprana.

En la sentenio 18, la siensiste Joseph de Guignes ia deveni la prima per proposa un lia entre la hunes e la popla xiongnu, ci ia es visinas norde de Xina en la sentenio 3 aec. An si multe eforta ia es dirijeda a la idea, lo resta controversial.

Poca es conoseda sur la cultur hun e multe poca restas arceolojial ia es serta asosiada con los. Lo es crededa como usante calderones de bronze e como usante desformi artifisal de la cranio. No descrive esiste de sua relijio a la eda de Atila, ma praticas como divina es atestada, e la esiste de xamanes es probable. Lo es conoseda ce la hunes ia ave sua lingua propre, ma sola tre parolas e nomes personal ia atesta lo.

Economial, los es conoseda como pratica un forma de pastoria nomada. En cuando sua contata con la mundo roman ia crese, sua economia ia deveni plu liada con Roma, tra tribui, atacas, e comersia. Los no ia pare ave un governa unida cuando los ia entra Europa, ma ia developa xefias tribal unida en la curso de la geras con la romanes. La hunes ia rena supra multe poplas ci parla linguas variosa e alga de ci ia manteni sua propre renores. Sua tecnica militar major ia es arcia montada.

La hunes ia stimula posible la Migras Grande, un fator cual ia contribui a la colasa de la Impero Roman ueste. La memoria de la hunes ia continua en la vives de santas cristian variosa, en cual la hunes ia jua roles de enemis, e ance en lejendes eroin germanica, en cual la hunes pote es enemis o alias de carateres major. En Magiar, un lejende ia developa ce la magiares, spesial la etnico szakely, ia desende de la hunes. Ma studias moderne no suporta un lia forte entre la magiares e la hunes.

* Un calderon hun, sentenio 5
* Braseleta hun, sentenio 5
* Fibula hun, sentenio 4
# La Organiza de Educa, Siensa, e Cultur de la NU

La **Organiza de Educa, Siensa, e Cultur de la NU** (engles: *The United Nations Educational, Scientific and Cultural Organization*; franses: *Organisation des Nations unies pour l'éducation, la science et la culture*), refereda comun como *UNESCO*, es un ajenteria spesialida de la Nasiones Unida (NU), locada en Paris. Sua intende declarada es per contribui a pas e securia par promove colabora internasional par reformis educal, siensal, e cultural per crese respeta universal per justia, lege, e diretos umana con la libria fundal proclamada en la constitui de la Nasiones Unida.

UNESCO ave 195 statos-membros e des membros asosiada. Projetas suportada par UNESCO inclui alfabetisme, programas per promove educa tecnical, e per instrui enseniores, programas siensal internasional, promove de medias autonom e libria de primi, projetos de istoria rejional e cultural, la promove de diversia cultural, tradui de leteratur mundal, acordas per coopera internasion per secur la erita mundal cultural e natural (Locas de Erita Mundal).
# Bill Clinton

Clinton en 1993
**Bill Clinton** (naseda como "William Jefferson Blythe III" a 19 agosto 1946) es un politiciste SUA ci ia es la presidente cuatrodes-du de la Statos Unida de America de 1993 asta 2001.

El ia es la Governor de Arkansas de 1979 asta 1981 e de 1983 asta 1992, e la Avocato Jeneral de Arkansas de 1977 asta 1979.

Un membro de la Partito Democrata, Clinton ia es ideolojial un Democrata Nova, e multe de sua politicas ia refleta un filosofia political sentriste de la Via Tre.

|  |  |
| --- | --- |
| **Presidentes de la Statos Unida de America** | model |
|  | Washington • J Adams • Jefferson • Madison • Monroe • JQ Adams • Jackson • Van Buren • W Harrison • Tyler • Polk • Taylor • Fillmore • Pierce • Buchanan • Lincoln • A Johnson • Grant • Hayes • Garfield • Arthur • Cleveland • B Harrison • Cleveland • McKinley • T Roosevelt • Taft • Wilson • Harding • Coolidge • Hoover • F Roosevelt • Truman • Eisenhower • Kennedy • L Johnson • Nixon • Ford • Carter • Reagan • GHW Bush • Clinton • GW Bush • Obama • Trump • Biden • Trump |